[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.1.2007

COM(2007)29 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΠΕΡΙΦΕΡΕΙΩΝ

Τελική αξιολόγηση των αποτελεσμάτων εφαρμογής του πολυετούς κοινοτικού προγράμματος για την τόνωση της ανάπτυξης και χρήσης ευρωπαϊκού ψηφιακού περιεχομένου στα παγκόσμια δίκτυα και για την προώθηση της γλωσσικής ποικιλότητας στην κοινωνία των πληροφοριών (eContent)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ, ΣΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ ΚΑΙ ΣΤΗΝ ΕΠΙΤΡΟΠΗ ΠΕΡΙΦΕΡΕΙΩΝ

Τελική αξιολόγηση των αποτελεσμάτων εφαρμογής του πολυετούς κοινοτικού προγράμματος για την τόνωση της ανάπτυξης και χρήσης ευρωπαϊκού ψηφιακού περιεχομένου στα παγκόσμια δίκτυα και για την προώθηση της γλωσσικής ποικιλότητας στην κοινωνία των πληροφοριών (eContent)

1. Εισαγωγή

Η παρούσα ανακοίνωση αφορά την τελική αξιολόγηση του προγράμματος eContent 2001-2005, αντικείμενο της ενδιάμεσης αξιολόγησης[1] το έτος 2003 με σκοπό την αποτίμηση των δύο πρώτων ετών εκτέλεσής του. Η παρούσα τελική αξιολόγηση[2], η οποία καλύπτει το χρονικό διάστημα 2003-2004, εκτελέστηκε από επιτροπή3 ανεξάρτητων εμπειρογνωμόνων, υποστηριζόμενων από ομάδα επαγγελματιών αξιολογητών προερχόμενων από την εταιρεία[3] που ανέλαβε τη σύνθεση και την υποστήριξη της αξιολόγησης με συγκέντρωση αποδεικτικών στοιχείων και τη σύνταξη της έκθεσης. Η αξιολόγηση πραγματοποιήθηκε από το Φεβρουάριο μέχρι το Μάιο 2006, σε στενή συνεργασία με τις οικείες υπηρεσίες της Επιτροπής[4].

2. Ιστορικό

Ο στόχος του προγράμματος eContent (εφεξής «Πρόγραμμα»), όπως ορίζεται στην απόφαση του Συμβουλίου[5], ήταν η τόνωση της ανάπτυξης και χρήσης ευρωπαϊκού ψηφιακού περιεχομένου στα παγκόσμια δίκτυα και η προώθηση της γλωσσικής ποικιλότητας στην κοινωνία των πληροφοριών. Η εκτέλεση του προγράμματος διήρκεσε τέσσερα έτη με έναρξη στις 18 Ιανουαρίου 2001 και προϋπολογισμό 100 εκατομμύρια ευρώ.

Το πρόγραμμα εξέτασε τρεις διακριτές γραμμές δράσης:

1. βελτίωση προσβασιμότητας και επέκταση της χρήσης πληροφοριών του δημόσιου τομέα·

2. ενίσχυση της παραγωγής περιεχομένου σε πολύγλωσσο και πολυπολιτισμικό περιβάλλον·

3. αύξηση του δυναμισμού της αγοράς ψηφιακού περιεχομένου.

Το πρόγραμμα εκτελέστηκε μέσω συγχρηματοδοτούμενων έργων επιλεχθέντων με δημόσιους διαγωνισμούς.

Κατά το χρονικό διάστημα 2003-2004 συγχρηματοδοτήθηκαν 64 έργα με συμμετοχή 404 οργανισμών και κάλυψη 24 κρατών μελών καθώς και των χωρών Ισλανδία, Νορβηγία και Βουλγαρία, Ρουμανία και Τουρκία. Η συνολική δαπάνη στο πλαίσιο των προϋπολογισμών 2003 και 2004, περιλαμβανόμενης της χρηματοδότησης όλων των έργων επιμερισμένης δαπάνης, των δαπανών αξιολόγησης των προτάσεων, αξιολόγησης των αποτελεσμάτων των έργων και συνεδριάσεων, ανήλθε σε 56 εκατομμύρια ευρώ.

3. Στόχοι αξιολόγησησ

Η παρούσα αξιολόγηση ασχολήθηκε με τα ακόλουθα θέματα: συνάφεια των στόχων, προτεραιοτήτων και μέσων εφαρμογής του προγράμματος, αποτελεσματικότητα και τον αντίκτυπο του προγράμματος, την απόδοσή του και τη σχέση κόστους/αποτελεσματικότητας, τη χρησιμότητα και την αειφορία του, τις αιτιώδεις σχέσεις από τους πόρους που χρησιμοποιήθηκαν κατά τις δραστηριότητες μέχρι και τις προβλεπόμενες επιπτώσεις (τη λογική της παρέμβασης) καθώς και τα διδάγματα που πρέπει να συναχθούν για ενδεχόμενες μελλοντικές ανάλογες παρεμβάσεις.

4. Διαπιστώσεις της αξιολόγησης

Οι αξιολογητές διαπίστωσαν ότι το πρόγραμμα εκτελέστηκε με επιτυχία και η κατανομή των επιδοτήσεων και η διαχείριση του προγράμματος πραγματοποιήθηκαν γενικώς κατά τρόπο διαφανή, αποδοτικό και ικανοποιητικό.

Ειδικότερα, οι αξιολογητές κατέληξαν στις ακόλουθες τέσσερις διαπιστώσεις.

Διαπίστωση 1: Σωστή εκπλήρωση βασικών λειτουργιών

Στο επίπεδο των δραστηριοτήτων και αποτελεσμάτων η επίδοση του eContent ήταν ικανοποιητική: το πρόγραμμα συνέβαλε κατά τρόπο πραγματικό και ουσιώδη στην επέκταση της χρήσης πληροφοριών του δημοσίου τομέα και στην παραγωγή πολύγλωσσου και πολυπολιτισμικού περιεχομένου. Το γενικό συμπέρασμα ήταν ότι το πρόγραμμα απέδωσε ευεργετικά αποτελέσματα, σύμμετρα προς τους πόρους του. Επίσης ότι ήταν αποδοτικό σε σχέση με το κόστος όσον αφορά την παραγωγή αποτελεσμάτων και τόνωσε δραστηριότητες που χωρίς αυτό είτε δεν θα είχαν πραγματοποιηθεί είτε θα είχαν πραγματοποιηθεί μόνο σε εθνικό επίπεδο. Η συνολική διαχείριση του προγράμματος ήταν ικανοποιητική και οι διαδικασίες ήσαν ορθές και διαφανείς.

Διαπίστωση 2: Προσαρμογή στις ταχείες μεταβολές στον τομέα

Οι εξαιρετικά ταχείες μεταβολές στον τομέα επηρέασαν ουσιωδώς τους στόχους του προγράμματος. Ειδικότερα, η αρχική πρόθεση «να δοθεί το εναρκτήριο λάκτισμα» για ορισμένες κατηγορίες δραστηριοτήτων, εκπληρώθηκε πολύ ταχύτερα από ό,τι αρχικώς θα ήταν δυνατόν να προβλεφθεί. Το πρόγραμμα αποκρίθηκε επιτυχώς στη μεταβολή αυτή των περιστάσεων με μεσοπρόθεσμη τροποποίηση των στόχων του (εκφραζομένη ως τροποποίηση των κατευθυντήριων γραμμών δράσης του) και οι αξιολογητές εξέφρασαν την ικανοποίησή τους για την απόκριση αυτή. Όμως η εν λόγω μεταβολή προκάλεσε, με τη σειρά της, την ανάγκη για μεγαλύτερη εστίαση στην ανάπτυξη δικτύων, την δημιουργία κοινότητας και τη διάδοση σε επίπεδο προγράμματος σε μάλλον ύστερο στάδιο του κύκλου ζωής του προγράμματος. Οι αξιολογητές θεώρησαν ότι τα οριζόντια στοιχεία της απόκρισης του προγράμματος στην ανάγκη αυτή ήταν επαρκή ποιοτικώς αλλά όχι ποσοτικώς.

Διαπίστωση 3: Προστιθέμενη αξία σε επίπεδο προγράμματος

Σχετικά με την πρόοδο όσον αφορά τους ευρύτερους κοινωνικοοικονομικούς στόχους του προγράμματος, γίνεται διάκριση μεταξύ των συμπερασμάτων της αξιολόγησης για το eContent ως δέσμη έργων (όπου αναμένεται η τελική επίτευξη στόχων στους τρεις άξονες δράσης) και των συμπερασμάτων σχετικά με το eContent ως συνεργικό σύνολο (όπου η επιτροπή δεν εντόπισε επαρκείς ενδείξεις για ανάπτυξη συνεργειών σε επίπεδο προγράμματος, οι οποίες θα μπορούσαν να δημιουργήσουν σημαντική προστιθέμενη αξία επί της συνδυασμένης αξίας των επιμέρους έργων). Οι αξιολογητές θεώρησαν ότι η αξία της δικτύωσης μεταξύ έργων δεν αναγνωρίστηκε επαρκώς και ότι η διάδοση και η συνεννόηση μεταξύ δραστηριοτήτων σε επίπεδο προγράμματος ήταν ανεπαρκείς. Έτσι, η σχετικώς μέτρια κλίμακα της παρέμβασης eContent δεν ωθήθηκε επαρκώς ώστε να αποδώσει το μέγιστο των δυνατοτήτων της.

Διαπίστωση 4: Σχέση με τρέχοντα και μελλοντικά προγράμματα

Το πρόγραμμα θεωρήθηκε ότι επέτυχε ικανοποιητική και αποτελεσματική διείσδυση στις χώρες προσχώρησης, ότι έδρασε συμπληρωματικά προς την πρωτοβουλία e-TEN επιτυχώς και ευθυγραμμίστηκε ορθώς προς το σχέδιο δράσης eEurope, αν και οι αξιολογητές δεν διέκριναν συνέργειες με πρόγραμμα των Διαρθρωτικού Ταμείων. Οι αξιολογητές θεώρησαν ότι έτσι προέκυψαν χρήσιμα και αμέσως εφαρμόσιμα διδάγματα για το πρόγραμμα eContent Plus και το πρόγραμμα "Στήριξη της πολιτικής για τις ΤΠΕ" του προγράμματος πλαισίου για την ανταγωνιστικότητα και την καινοτομία (CIP-ICT). Τα διδάγματα που προέκυψαν (π.χ. όσον αφορά τις συγκεκριμένες απαιτήσεις οικοδόμησης κοινότητας, δικτύωσης, διάδοσης και αξιοποίησης) έχουν το δυναμικό να δημιουργήσουν μηχανισμούς που ενισχύουν την ουσιαστική συμβολή στην ανάπτυξη μακροπρόθεσμων αειφόρων κοινωνικοοικονομικών ωφελημάτων που προβλέπονται στα προγράμματα της Λισαβόνας και του Γκέτεμπουργκ.

5. Συστάσεις και σχόλια της επιτροπής

Οι ανωτέρω σημαντικές διαπιστώσεις έδωσαν την αφορμή για τις ακόλουθες συστάσεις και σχόλια της Επιτροπής όσον αφορά μελλοντικά προγράμματα:

Σύσταση 1: Οι αξιολογητές συνέστησαν τα μελλοντικά προγράμματα προσέγγισης της αγοράς να αφιερώνουν πολύ μεγαλύτερο ποσοστό των πόρων τους στη δικτύωση και την συνεννόηση μεταξύ έργων καθώς στη διάδοση των υποδειγματικών στοιχείων από τις δραστηριότητες των έργων, τα οποία τα ίδια τα έργα ενδεχομένως να μην έχουν κίνητρο να διαδώσουν. Επίσης συνιστάται να ληφθεί υπόψη η παροχή στήριξης σε εκδηλώσεις και συνέδρια για το πρόγραμμα.

Σχόλια της Επιτροπής : Για την ενίσχυση της δικτύωσης μεταξύ έργων και την καλύτερη εστίαση της διάδοσης σε επίπεδο προγράμματος, στις κύριες δράσεις του προγράμματος eContent Plus εισάγονται θεματικά δίκτυα. Τα δίκτυα αυτά χρησιμεύουν ως μέσον για τη συνάθροιση ενδιαφερόμενων φορέων, ειδικοτήτων και υλικοτεχνικών μέσων με σκοπό την υποστήριξη δραστηριοτήτων ευαισθητοποίησης και τον προσδιορισμό και την ανάπτυξη ευκαιριών για τη βελτίωση της διαθεσιμότητας ψηφιακού περιεχομένου και το συντονισμό έργων χρηματοδοτούμενων στο πλαίσιο του προγράμματος.

Σύσταση 2: Προσδιορίστηκαν δύο τομείς όπου θα ήταν δυνατή η επιτυχής εκτέλεση μελετών προς όφελος μελλοντικών προγραμμάτων προσέγγισης της αγοράς. Απαιτείται λεπτομερέστερη κατανόηση των τρόπων διάχυσης και διάδοσης των αποτελεσμάτων έργων προσέγγισης της αγοράς ώστε να μεγιστοποιηθεί η προστιθέμενη αξία σε επίπεδο προγράμματος· επίσης είναι αναγκαία η ανάπτυξη εργαλείων που θα μπορούσαν να χρησιμοποιηθούν για την αξιολόγηση της προόδου προς την επίτευξη των μακροπρόθεσμων επιδιώξεων των προγραμμάτων προσέγγισης της αγοράς.

Σχόλια της Επιτροπής: Η Επιτροπή προγραμματίζει την εκτέλεση διάφορων μελετών στο πλαίσιο του διάδοχου προγράμματος eContent Plus, π.χ. σχετικά με τις επενδύσεις στην ψηφιακοποίηση πολιτιστικών πόρων και τις οικονομικές επιπτώσεις της συντήρησης ψηφιακών πόρων.

Σύσταση 3: Οι αξιολογητές συνέστησαν επίσης να διαθέτουν τα προγράμματα κάποιους πόρους για την παρακολούθηση της μακροπρόθεσμης ανάπτυξης αποτελεσμάτων στην αγορά ως μέρος μιας διαρκούς εμπλοκής στον στοχευόμενο τομέα (στην προκειμένη περίπτωση στον τομέα του ευρωπαϊκού ηλεκτρονικού περιεχομένου). Με τον τρόπο αυτό θα μπορούσε να διευκολυνθεί η αξιολόγηση, να αυξηθεί η ευαισθητοποίηση σχετικά με παρεμβάσεις και αποτελέσματα έργων και να διευκολυνθούν οι «προσαρμογές ακριβείας» οι οποίες είναι ουσιώδεις για ταχέως αναπτυσσόμενους τομείς.

Σχόλια της Επιτροπής: Οι συστάσεις αυτές έχουν ήδη ληφθεί υπόψη από την Επιτροπή με διάφορες δραστηριότητες: συλλέγονται και οργανώνονται δεδομένα, τα οποία είναι διαθέσιμα δημοσίως, όσον αφορά το μέγεθος και την εξέλιξη της αγοράς της πληροφορίας.

6. Συμπεράσματα

Η Επιτροπή έλαβε πλήρη γνώση των ευρημάτων της τελικής αξιολόγησης του προγράμματος και θα λάβει υπόψη τις συστάσεις στην υλοποίηση του προγράμματος eContent Plus , καθώς και στην κατάρτιση μελλοντικού επακόλουθου προγράμματος. Θα ενισχυθεί η πρόοδος που έχει ήδη σημειωθεί σε πεδία που μνημονεύονται στις συστάσεις.

Η Επιτροπή θεωρεί ότι το πρόγραμμα eContent:

4. έχει εκτελεστεί επιτυχώς·

5. ενίσχυσε το ρόλο του ψηφιακού περιεχομένου ως μέσου για την αύξηση της πρόσβασης των πολιτών στην πληροφορία και την τόνωση της οικονομικής και κοινωνικής ανάπτυξης ευρωπαϊκών επιχειρήσεων·

6. προώθησε ψηφιακό περιεχόμενο και υπηρεσίες πλούσια και με ποικιλότητα που συμβάλλουν στη δημιουργία ενιαίου ευρωπαϊκού χώρου πληροφοριών και Κοινωνίας των Πληροφοριών με στόχο την ανάπτυξη και την απασχόληση.

Τελική αξιολόγηση του προγράμματος eContent (2001-2005): Τελική έκθεση, Ιούνιος 2006, RAND Europe

Περίληψη

Ιστορικό

Το πρόγραμμα eContent για το χρονικό διάστημα 2001 έως 2005 ήταν ένα από σειρά προγραμμάτων εκπονηθέντων για την τόνωση της εξέλιξης και της ανάπτυξης του τομέα του ψηφιακού περιεχομένου στην Ευρώπη. Το βασικό του μέλημα ήταν να παρασχεθεί στις ευρωπαϊκές επιχειρήσεις και στους ευρωπαίους πολίτες η δυνατότητα πρόσβασης και χρήσης υψηλής ποιότητας ψηφιακού περιεχομένου ευρωπαϊκής προέλευσης με τρόπο κατάλληλο για τις ανάγκες τους. Το ευρύτερο πλαίσιο του προγράμματος περιελάμβανε την ενσωμάτωση των (τότε) υποψήφιων χωρών (πολλές από τις οποίες είναι πλέον κράτη μέλη της Ευρωπαϊκής Κοινότητας) και άλλους εξελισσόμενους στόχους της ευρωπαϊκής πολιτικής, περιλαμβανομένων ειδικότερα των στόχων της Λισαβόνας.

Επίκεντρο της τελικής αξιολόγησης

Ο συνολικός προϋπολογισμός 100 εκατ. ευρώ για το πρόγραμμα αναλήφθηκε πλήρως και οι σχετικές δραστηριότητες ολοκληρώθηκαν σε πολύ μεγάλο βαθμό, ενεργοποιώντας την ανάγκη για την παρούσα εκ των υστέρων τελική αξιολόγηση. Στο μέσο περίπου του προγράμματος, το 2003, πραγματοποιήθηκε ενδιάμεση αξιολόγηση αλλά τότε ήταν εξαιρετικά νωρίς για να εξεταστεί η συμβολή των ορατών αποτελεσμάτων και της απόδοσης των υπό εξέλιξη προγραμμάτων στις ευρύτερες κοινωνικοοικονομικές θετικές επιπτώσεις που είχαν τεθεί ως στόχοι του προγράμματος. Οι εν λόγω θετικές επιπτώσεις κατ’ ανάγκη απαιτούν χρόνο για την ανάπτυξή τους (και όντως εξακολουθεί να είναι πολύ νωρίς για να θεωρηθεί ότι αυτές είναι πλήρως ορατές). Έτσι μεγάλο μέρος της παρούσας αξιολόγησης ασχολήθηκε με το βαθμό στον οποίο το πρόγραμμα και οι σχετικές παρεμβάσεις είχαν ως αποτέλεσμα τη δημιουργία ή την ενίσχυση μηχανισμών ικανών να προκαλέσουν τις απαιτούμενες θετικές επιπτώσεις. Θέματα διάδοσης και αξιοποίησης καθώς και οι σχέσεις που δημιουργήθηκαν μεταξύ του προγράμματος και του τομέα στον οποίο αυτό κινήθηκε αποτελούν κεντρικό σημείο για την εξέταση των μηχανισμών αυτών.

Η πλήρης έκθεση της αξιολόγησης εκθέτει λεπτομερώς τις σχετικές διαπιστώσεις, στις βασικότερες από τις οποίες περιλαμβάνονται οι ακόλουθες:

Διαπίστωση 1: Σωστή εκπλήρωση βασικών λειτουργιών

Στο επίπεδο των δραστηριοτήτων και αποτελεσμάτων η επίδοση του eContent ήταν ικανοποιητική: το πρόγραμμα συνέβαλε κατά τρόπο πραγματικό και ουσιώδη στην επέκταση της χρήσης πληροφοριών του δημοσίου τομέα και στην παραγωγή πολύγλωσσου και πολυπολιτισμικού περιεχομένου. Το γενικό συμπέρασμα ήταν ότι το πρόγραμμα απέδωσε ευεργετικά αποτελέσματα σύμμετρα προς τους πόρους του. Δηλαδή ήταν αποδοτικό σε σχέση με το κόστος όσον αφορά την παραγωγή των αποτελεσμάτων και την απόδοσή του, τόνωσε δραστηριότητες που άλλως είτε δεν θα είχαν διόλου πραγματοποιηθεί είτε θα είχαν πραγματοποιηθεί μόνο σε εθνικό επίπεδο. Η συνολική διαχείριση του προγράμματος ήταν ικανοποιητική και οι διαδικασίες ήσαν ορθές και διαφανείς.

Διαπίστωση 2: Προσαρμογή στις ταχείες μεταβολές στον τομέα

Οι εξαιρετικά ταχείες μεταβολές στον τομέα επηρέασαν ουσιωδώς τους στόχους του προγράμματος. Ειδικότερα, η αρχική πρόθεση «να δοθεί το εναρκτήριο λάκτισμα» για ορισμένες κατηγορίες δραστηριοτήτων εκπληρώθηκε πολύ ταχύτερα από ό,τι αρχικώς θα ήταν δυνατόν να προβλεφθεί. Το πρόγραμμα αποκρίθηκε επιτυχώς στη μεταβολή αυτή των περιστάσεων με μεσοπρόθεσμη τροποποίηση των στόχων του (εκφραζομένη ως τροποποίηση των κατευθυντήριων γραμμών δράσης του) και οι αξιολογητές εξέφρασαν την ικανοποίησή τους για την απόκριση αυτή. Όμως η εν λόγω μεταβολή, με τη σειρά της, προκάλεσε την ανάγκη μεγαλύτερης εστίασης στην ανάπτυξη δικτύων, την οικοδόμηση κοινότητας και τη διάδοση σε επίπεδο προγράμματος σε μάλλον τελικό στάδιο του κύκλου ζωής του προγράμματος. Οι αξιολογητές θεώρησαν ότι τα οριζόντια στοιχεία της απόκρισης του προγράμματος στην ανάγκη αυτή ήταν επαρκή ποιοτικώς αλλά όχι ποσοτικώς.

Διαπίστωση 3: Προστιθέμενη αξία σε επίπεδο προγράμματος

Σχετικά με την πρόοδο όσον αφορά τους ευρύτερους κοινωνικοοικονομικούς στόχους του προγράμματος, γίνεται διάκριση μεταξύ των συμπερασμάτων του αξιολογητή για το eContent ως δέσμη έργων (όπου τελικά αναμένεται η επίτευξη στόχων στους τρεις άξονες δράσης) και των συμπερασμάτων σχετικά με το eContent ως συνεργικό σύνολο όπου η επιτροπή δεν εντόπισε επαρκείς ενδείξεις για ανάπτυξη συνεργειών σε επίπεδο προγράμματος, οι οποίες θα μπορούσαν να δημιουργήσουν σημαντική προστιθέμενη αξία επί της συνδυασμένης αξίας των επιμέρους έργων). Οι αξιολογητές θεώρησαν ότι η αξία της δικτύωσης μεταξύ έργων δεν αναγνωρίστηκε επαρκώς και ότι η διάδοση και η συνεννόηση μεταξύ δραστηριοτήτων σε επίπεδο προγράμματος ήταν ανεπαρκής. Έτσι, η σχετικώς μέτρια κλίμακα της παρέμβασης eContent δεν ωθήθηκε επαρκώς ώστε να αποδώσει το μέγιστο των δυνατοτήτων της.

Διαπίστωση 4: Σχέση με τρέχοντα και μελλοντικά προγράμματα

Το πρόγραμμα θεωρήθηκε ότι επέτυχε ικανοποιητική και αποτελεσματική διείσδυση στις χώρες προσχώρησης, ότι έδρασε συμπληρωματικά προς την πρωτοβουλία e-TEN επιτυχώς και ευθυγραμμίστηκε ορθώς προς το σχέδιο δράσης eEurope, αν και οι αξιολογητές δεν διέκριναν συνέργειες με πρόγραμμα των Διαρθρωτικού Ταμείων. Οι αξιολογητές θεώρησαν ότι έτσι προέκυψαν χρήσιμα και αμέσως εφαρμόσιμα διδάγματα για το πρόγραμμα eContent Plus και το πρόγραμμα "Στήριξη της πολιτικής για τις ΤΠΕ" του προγράμματος πλαισίου για την ανταγωνιστικότητα και την καινοτομία (CIP-ICT). Τα διδάγματα που προέκυψαν (π.χ. όσον αφορά τις συγκεκριμένες απαιτήσεις οικοδόμησης κοινότητας, δικτύωσης, διάδοσης και αξιοποίησης) έχουν το δυναμικό να δημιουργήσουν μηχανισμούς που ενισχύουν την ουσιαστική συμβολή στην ανάπτυξη μακροπρόθεσμων αειφόρων κοινωνικοοικονομικών ωφελημάτων που προβλέπονται στα προγράμματα της Λισαβόνας και του Γκέτεμπουργκ.

Συστάσεις

Οι αξιολογητές συνέστησαν να αφιερώνουν τα μελλοντικά προγράμματα προσέγγισης της αγοράς πολύ μεγαλύτερο ποσοστό των πόρων τους στη δικτύωση και τη συνεννόηση μεταξύ έργων (παραδείγματος χάρη, για την ενθάρρυνση της ανάπτυξης και διάδοσης νέων επιχειρηματικών μοντέλων) και στη διάδοση των υποδειγματικών στοιχείων από τις δραστηριότητες των έργων, τα οποία τα ίδια τα έργα ενδεχομένως να μην έχουν κίνητρο να διαδώσουν. Συνέστησαν επίσης να ληφθεί υπόψη η παροχή στήριξης σε εκδηλώσεις και συνέδρια για το πρόγραμμα, στη λειτουργία γραφείου τύπου και στην πλήρη αξιοποίηση όλων των κατάλληλων μέσων, συμπεριλαμβανόμενων της βελτιστοποίησης της προσέλκυσης μέσω μηχανών αναζήτησης, τεχνικών ηλεκτρονικής προώθησης μέσω κοινωνικών και επαγγελματικών δικτύων κ.τ.λ. με παράλληλη χρησιμοποίηση του εμπορικού και του εξειδικευμένου τύπου. Οι οριζόντιες αυτές δραστηριότητες είναι ζωτικής σημασίας για τη βέλτιστη ανάπτυξη της δυνητικής αξίας του προγράμματος, και επομένως δεν θα πρέπει να μείνουν έρμαιο της αναπόφευκτης αβεβαιότητας του μηχανισμού της "πρόσκλησης για υποβολή προτάσεων".

Προσδιορίστηκαν δύο τομείς όπου θα ήταν δυνατή η επιτυχής εκτέλεση μελετών προς όφελος μελλοντικών προγραμμάτων προσέγγισης της αγοράς. Απαιτείται λεπτομερέστερη κατανόηση των τρόπων διάχυσης και διάδοσης των αποτελεσμάτων έργων προσέγγισης της αγοράς ώστε να μεγιστοποιηθεί η προστιθέμενη αξία σε επίπεδο προγράμματος· επίσης είναι αναγκαία η ανάπτυξη εργαλείων (ανάλογων προς τα εργαλεία ανάλυσης παραθεμάτων που χρησιμοποιούνται για την αξιολόγηση της απόδοσης προγραμμάτων Έρευνας και Τεχνολογικής Ανάπτυξης) τα οποία θα μπορούσαν να χρησιμοποιηθούν για την αξιολόγηση της προόδου προς την επίτευξη των μακροπρόθεσμων επιδιώξεων προγραμμάτων προσέγγισης της αγοράς.

Οι αξιολογητές συνέστησαν επίσης να διαθέτουν τα προγράμματα κάποιους πόρους για την παρακολούθηση της μακροπρόθεσμης ανάπτυξης αποτελεσμάτων αγοράς ως μέρος μιας διαρκούς εμπλοκής στον στοχευόμενο τομέα (στην προκειμένη περίπτωση στον τομέα του ευρωπαϊκού ηλεκτρονικού περιεχομένου). Με τον τρόπο αυτό θα μπορούσε να διευκολυνθεί η αξιολόγηση, να αυξηθεί η ευαισθητοποίηση σχετικά με τις παρεμβάσεις και τα αποτελέσματα των έργων και να διευκολυνθούν οι «προσαρμογές ακριβείας» που είναι ουσιώδεις για ταχέως αναπτυσσόμενους τομείς.[pic][pic][pic]

[1] Ενδιάμεση αξιολόγηση του προγράμματος eContent: Τελική έκθεση, Ιούνιος 2003, Technopolis Ltd., IDATE, PRISMA, πλήρης έκθεση διαθέσιμη στη διεύθυνση www.cordis.lu/econtent.

[2] Τελική αξιολόγηση του προγράμματος eContent (2001-2005): Τελική έκθεση, Ιούνιος 2006 , RAND Europe, http://ec.europa.eu/information_society/activities/econtentplus/index_en.htm.

[3] RAND Europe, ανάδοχος μετά από κλειστό διαγωνισμό που προκηρύχθηκε από τη ΓΔ Κοινωνίας της Πληροφορίας το φθινόπωρο του 2005.

[4] DG INFSO Διοικητικές μονάδες C3 και E6.

[5] ΕΕ L 14 της 18.01.2001, σ. 32.